на Съюза да изключи тези продукти с произход от Китай, тъй като подобно изключване ще доведе до несправедливо положение и ще подкопае сериозно неотдавнашните усилия на производителите от Съюза да произвеждат тези продукти в Съюза.
 (221)
 Във връзка с коментарите на ЕА, предоставени след срока за коментиране на предоставената информация от други заинтересовани страни в отговор на разгласяването на временните констатации, TDK HU посочи, че внасяните от него продукти, са различни от тези, които внася TDK IT, по отношение на обработката и качеството, стойността, митническия код и крайната употреба. То заяви също така, че двата продукта не са сходни продукти, тъй като внасяният от TDK IT продукт представлява необработено алуминиево фолио, докато продуктът, внасян от TDK HU, е вече обработен и се вгражда в алуминиевите композитни панели без допълнителна обработка.
 (222)
 Освен това то добави, че коментарите на ЕА се отнасят само до алуминиевото фолио с висока чистота, което се използва за производството на фолио за аноди и свързващи накрайници за производството на алуминиеви електролитни кондензатори за високо напрежение, а не до алуминиевото фолио за аноди и свързващи накрайници за производството на алуминиеви електролитни кондензатори за ниско/високо напрежение, внасяни от TDK HU, и че ЕА не е предоставила значими и обосновани доказателства относно текущото или бъдещото наличие на последния продукт, внасян от TDK HU.
 (223)
 TDK HU заяви също така, че продуктът, който може да бъде произвеждан от промишлеността на Съюза или в ЕИП, не съответства на продукта, използван от него, с оглед на неговите характеристики.
 (224)
 Във връзка с коментарите на ЕА, отразени в съображение 220, TDK IT посочи, че производителите, за които се твърди, че са в състояние да произвеждат разглежданите продукти, или не покриват необходимите стандарти за качество, или не произвеждат продукта, предмет на разследването, а по-скоро произвеждат плочи, т.е. полуготов продукт, който се използва за производството на продукта, предмет на разследването.
 (225)
 TDK IT заяви също така, че коментарите на ЕА във връзка с нелоялната конкуренция са неясни и не са подкрепени от доказателства, както и че съответният пазар не се ръководи от цената, а от качеството. Освен това то оспори коментарите на ЕА във връзка с интереса на Съюза на основания, свързани с липсата на ефективен и стабилен източник на доставки на пазара на Съюза. Това ще доведе до увеличение на разходите и ще подкопае ефективността на ползвателите надолу по веригата.
 (226)
 След срока за коментиране на информацията, предоставена от други заинтересовани страни в отговор на разгласяването на временните констатации, German Electrical and Electronic Manufacturers‘ Association („ZVEI“) подкрепи твърденията на TDK HU и на TDK IT относно неналичността на продукта в Съюза и изтъкна необходимостта да се гарантират стабилни доставки на клиентите им в автомобилната промишленост и в производството на промишлена електроника, както и отрицателното въздействие, което мерките ще имат върху тяхната конкурентоспособност спрямо доставчиците извън ЕС. Освен Китай, ZVEI посочи Япония като друг източник на доставки на разглежданите продукти.
 (227)
 След окончателното разгласяване TDK HU заяви, че Комисията не е разгледала неговите твърдения, свързани с наличието на продуктите, които тя изисква по време на